BIROUL ELECTORAL DE CIRCUMSCRIPȚIE 
COMUNALĂ NR.6 AITA MARE – JUDEȚUL COVASNA 
H O T Ă R Â R E  

privind stabilirea numărului minim de susţinători necesar pentru depunerea candidaturilor partidelor politice, alianțelor politice, alianțelor electorale și 
organizațiilor cetățenilor aparținând minorităților naționale precum și candidaturilor independente pentru funcţia de primar, respectiv consilier local 

Biroul Electoral de Circumscripţie Comunală nr.6 Aita Mare – județul Covasna,

având în vedere necesitatea stabilirii numărului minim de susţinători necesar pentru depunerea candidaturilor partidelor politice, alianțelor politice, alianțelor electorale și organizațiilor cetățenilor aparținând minorităților naționale, precum  și candidaturilor independente la funcţia de primar, respectiv consilier local,

având în vedere că, potrivit comunicării primarului comunei Aita Mare, numărul de alegători înscrişi în Registrul electoral al comunei Aita Mare este de 1335 persoane, iar numărul alegătorilor înscrişi în listele electorale complementare din comuna Aita Mare este de 0 persoane;

văzând prevederile art.49 şi art.50 din Legea nr.115//2015, pentru alegerea autorităţilor administraţiei publice locale, pentru modificarea Legii administraţiei publice locale nr.215/2001, precum şi pentru modificarea şi completarea Legii nr.393/2004 privind Statutul aleşilor locali, cu modificările și completările ulterioare potrivit cărora pentru fiecare candidat la funcţia de primar şi listă de candidaţi pentru consiliul local (...), partidele politice, alianţele politice, alianţele electorale şi organizaţiile cetăţenilor aparţinând minorităţilor naţionale, respectiv candidații independenți  trebuie să prezinte o listă de susţinători, care trebuie să cuprindă minimum 1% din numărul total al alegătorilor înscrişi în Registrul electoral şi în listele electorale complementare din circumscripţia pentru care candidează, dar nu mai puţin de 100 în cazul comunelor”..,
În temeiul art.27 alin.(1) lit.„e” şi art.42 din Legea nr.115/2015 pentru alegerea autorităţilor administraţiei publice locale, pentru modificarea Legii administraţiei publice locale nr.215/2001, precum şi pentru modificarea şi completarea Legii nr.393/2004 privind Statutul aleşilor locali, cu modificările și completările ulterioare, 
H O T Ă R Ă Ş T E:
Articol unic:  - Se stabilește numărul de susţinători necesar pentru depunerea candidaturilor partidelor politice, alianţelor politice şi alianţelor electorale sau organizaţiilor cetăţenilor aparţinând minorităţilor naţionale, respectiv candidaturilor independente, astfel:
1. pentru fiecare candidat la funcția de primar propus de partidele politice, alianţele politice, alianţele electorale şi organizaţiile cetăţenilor aparţinând minorităţilor naţionale: 100 susținători;
2. pentru fiecare listă de candidați pentru consiliul local propusă de partidele politice, alianţele politice, alianţele electorale şi organizaţiile cetăţenilor aparţinând minorităţilor naţionale: 100 susținători;
3. candidații independenți pentru funcția de primar: 100 susținători
4. candidații independenți pentru funcția de consilier local: 100 susținători

